त्यसपछि रक्षामन्त्री पौडेलले स्वागत मन्तव्य राखे । मुख्यमन्त्रीको मन्तव्यपछि प्रदेश सरकार, जनकपुर उद्योग वाणिज्य संघ र वीरगन्ज उद्योग वाणिज्य संघले मोदीलाई १२१ किलोको फुलको माला लगाइदिए । त्यसपछि मोदीले करिब ४५ मिनेट जनकपुर, मिथिला र नेपालको विषयमा हिन्दी, नेपाली र मैथिलीमा भाषण गरे । जनकपुरका लागि एक अर्ब रुपैयाँ सहयोग घोषणा गरे । जनकपुर ओर्लिएको चार घन्टापछि मोदी भारतीय सेनाको विमानबाटै दिउँसो २ः३० तिर काठमाडौंका लागि उडे ।
